CELEX: 62009TN0364
Language: fi
Date: 2009-09-21 00:00:00
Title: Asia T-364/09 P: Valitus, jonka Giorgio Lebedef on tehnyt 21.9.2009 virkamiestuomioistuimen asiassa F-39/08, Lebedef v. komissio, 7.7.2009 antamasta tuomiosta

21.11.2009   
            
            
               FI
            
            
               Euroopan unionin virallinen lehti
            
            
               C 282/52
            
         Valitus, jonka Giorgio Lebedef on tehnyt 21.9.2009 virkamiestuomioistuimen asiassa F-39/08, Lebedef v. komissio, 7.7.2009 antamasta tuomiosta
   (Asia T-364/09 P)
   2009/C 282/99
   Oikeudenkäyntikieli: ranska
   
      Asianosaiset
   
   
      Valittaja: Giorgio Lebedef (Senningerberg, Luxemburg) (edustaja: asianajaja F. Frabetti)
   
      Muu osapuoli: Euroopan yhteisöjen komissio
   
      Vaatimukset
   
   
               —
            
            
               On kumottava virkamiestuomioistuimen tuomio, joka on annettu 7.7.2009 asiassa F-39/08, jossa kantajana on Giorgio LEBEDEF (4, Neie Wee, L-1670, Senningerberg), joka on Euroopan yhteisöjen komission virkamies ja jota avustaa ja edustaa asianajaja Frédérick FRABETTI (5, rue Jean Bertels, L-1230 Luxemburg), jonka asianajoimiston osoite on asiassa prosessiosoitteena, ja jossa vastaajana on Euroopan yhteisöjen komissio, jota edustavat sen asiamiehet ja jonka prosessiosoite on Luxemburgissa, ja joka koskee niitä 29.5.2007, 20.6.2007, 28.6.2007 ja 6.7.2007 tehtyjä päätöksiä sekä 26.7.2007 tehtyjä kahta päätöstä ja 2.8.2007 tehtyä päätöstä, jotka koskevat 32 päivän vähentämisestä kantajalle vuoden 2007 osalta kertyvistä lomaoikeuksista
            
         
               —
            
            
               on hyväksyttävä kantajan ensimmäisessä oikeusasteessa esittämät vaatimukset
            
         
               —
            
            
               toissijaisesti on palautettava asia virkamiestuomioistuimeen
            
         
               —
            
            
               on päätettävä oikeudenkäyntikuluista ja velvoitettava Euroopan yhteisöjen komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevalla valituksella valittaja vaatii virkamiestuomioistuimen asiassa F-39/08, Lebedef v. komissio, 7.7.2009 antaman sellaisen tuomion kumoamista, jolla hylättiin kanne, jolla valittaja vaati niiden useiden päätösten kumoamista, jotka koskevat 32 päivän vähentämistä kantajalle vuoden 2007 osalta kertyvistä lomaoikeuksista.
   Valittaja vetoaa valituksensa tueksi yhdeksään valitusperusteeseen, jotka perustuvat seuraaviin seikkoihin:
   
               —
            
            
               muun muassa henkilöstökomitean kokoonpanoa ja toimintaa koskevia sääntöjä koskevaa Euroopan yhteisöjen virkamiehiin sovellettavien henkilöstösääntöjen liitteessä II olevan 1 artiklan kuudetta alakohtaa sekä komission ja ammattijärjestöjen ja ammatillisten järjestöjen välisiä suhteita koskevan puitesopimuksen 1 artiklan 2 kohtaa ei ole otettu huomioon;
            
         
               —
            
            
               henkilöstösääntöjen 24 artiklaan perustuvaa ”järjestäytymisvapauden” käsitettä on tulkittu ja sovelluttu virheellisesti;
            
         
               —
            
            
               sairaudesta tai tapaturmasta johtuvaa poissaoloa koskevien soveltamissääntöjen antamisesta 28.4.2004 tehdyn komission päätöksen III kohdan c alakohdassa tarkoitettua ”sairauteen perustuvan osa-aikaa” ja tarkemmin ottaen kyseisen säännöksen sitä kohtaa, jonka mukaan ”mahdollisesti käytetyt vuosilomapäivät lasketaan kokonaisina päivinä” ei ole otettu huomioon;
            
         
               —
            
            
               valittajan terveydentilaa ei ole otettu huomioon;
            
         
               —
            
            
               käsitteitä ”henkilöstön edustajana toimiminen”, ”vapauttaminen tehtävistä ammattiyhdistystoimintaa varten” ja ”ammattiyhdistystehtävä” on tulkittu ja sovelluttu virheellisesti;
            
         
               —
            
            
               valittajan tosiseikat ja väitteet on otettu huomioon vääristyneellä tavalla ja niitä on vääristelty ja virkamiestuomioistuimen toteamukset ovat SysPer2-järjestelmään merkittyjä ”luvattomia poissaoloja” koskevilta osin aineellisesti paikkansapitämättömiä
            
         
               —
            
            
               virkamiestuomioistuin teki oikeudellisen virheen henkilöstösääntöjen 57, 59 ja 60 artiklan mukaista ”poissaolon” käsitettä tulkitessaan
            
         
               —
            
            
               virkamiestuomioistuin teki oikeudellisen virheen henkilöstösääntöjen 60 artiklaa soveltaessaan
            
         
               —
            
            
               virkamiestuomioistuin laiminlöi perusteluvelvollisuutensa niiden arviointiensa osalta, jotka on saatettu kyseenalaisiksi edellä mainittujen kahdeksan valitusperusteen yhteydessä.